**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

**PROIECT DECIZIE ETAPĂ DE ÎNCADRARE**

**21.08.2019**

Ca urmare a solicitării de emitere a acordului de mediu adresate de **COMUNA PERȘINARI**,cu sediul în comuna Perșinari, sat Perșinari, str. Principală, nr. 250, județul Dâmbovița, înregistrată la sediul Agenției pentru Protecția Mediului (APM) Dâmbovița cu nr. 8153 din 23.05.2018, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. **[57/2007](https://idrept.ro/00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. **[49/2011](https://idrept.ro/00139597.htm)**, cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţelor Comisiei de analiză tehnică din data de 04.07.2019 că proiectul **”*Modernizare străzi în comuna Perșinari, județul Dâmbovița”***, propus a fi amplasat în comuna Perșinari, sat Perșinari, județul Dâmbovița, **nu se supune evaluării impactului asupra mediului.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1.* *Caracteristicile proiectelor***

a) ***mărimea proiectului***:

Lucrările de modernizare a străzilor se vor executa pe traseul existent, dupa cum urmează:

str. Agricultori 284 ml lpc = 4.00 m S= 1136 mp

str. Gârlei 237 ml lpc = 4.00 m S= 948 mp

str. Fermei 177 ml lpc = 4.00 m S= 718 mp

str. Pompelor 386 ml lpc = 4.50 m S= 1737 mp

str. Drumul Rosu 119 ml lpc = 4.00 m S= 476 mp

str. Mozoc 172 ml lpc = 4.00 m S= 688 mp

str. Ogrăzilor 122 ml lpc = 3.00 m S= 366 mp

str. Școlii Tr. 1 70 ml lpc = 3.50 m S= 245 mp

str. Școlii Tr. 2 85 ml lpc = 3.50 m S= 297.5 mp

str. Școlii Tr. 3 85 ml lpc = 2.00 m S= 170 mp

Total 1737 ml S= 6781.5 mp

Se vor executa modernizări de străzi pe o lungime de 1737 m și o suprafață a părții carosabile de 6781.5 mp (inclusiv suprafețele racordărilor orizontale). Lățimea părții carosabile pentru străzile ce fac obiectul prezentei documentații necesară memoriului de prezentare este de 2.00m; 3.00 m; 3.50 m; 4.00 m și 4.50 m.

**Traseul in plan**

Lucrarile de modernizare se vor realiza cu menținerea traseelor existente spre a se evita implicatiile necesare obtinerii de terenuri ce apartin proprietatilor private.

La amenajarea traseelor in plan s-a urmarit respectarea prevederilor continute in STAS 863/1985. In plan traseele strazilor se vor proiecta si amenaja pentru viteza de proiectare de 25 Km/h.

Pe strazile supuse modernizarii s-au facut mici corectii ale elementelor geometrice in plan, profil longitudinal si transversal realizandu-se un sistem rutier suplu care sa asigure desfasurarea circulatiei rutiere in conditii de fluenta si cu caracter permanent.

**In profil longitudinal,** s-a urmarit linia terenului existent pentru majoritatea strazilor pentru a asigura accesul cetatenilor in gospodariile proprii si pentru a asigura scurgerea apelor pluviale spre dispozitivele de scurgere amenajate sau existente si conducerea acestora in afara ariei locuite. De asemenea, s-au facut corectii ale profilului longitudinal in zona de intersectie cu DJ721 si str. Scolii (modernizate anterior).

**In profil transversal, s-a adoptat:**

- profil transversal tip I, tip II si tip V avand partea carosabila cu o banda de circulatie de 4.00 m latime, profil cu panta "tip acoperis" de 2.5%, acostamente de 0.25 m pe ambele laturi ale partii carosabile si panta de 4 %, santuri trapezoidale din pamant sau rigole triunghiulare din pamant, existente. Acest tip de profil transversal se aplica pe str. Garlei, str. Agricultori si str. Mozoc.

- profil transversal tip VI, avand partea carosabila cu o banda de circulatie de 4.00 m latime, profil cu panta unica de 2.5% spre dreapta, acostamente de 0.25 m pe ambele laturi ale partii carosabile si panta de 4 %, rigole triunghiulare din pamant, existente. Acest tip de profil transversal se aplica pe str. Drumul Rosu.

- profil transversal tip III si tip VIII, avand partea carosabila cu o banda de circulatie de 3.00 m latime, profil cu panta unica de 2.5% spre dreapta, acostamente de 0.25 m pe ambele laturi ale partii carosabile si panta de 4 %, rigole triunghiulare din pamant, existente. Acest tip de profil transversal se aplica pe str. Ograzilor, str. Scolii Tronson 2.

- profil transversal tip IV, avand partea carosabila cu o banda de circulatie de 4.50 m latime, profil cu panta "tip acoperis" de 2.5%, acostamente de 0.25 m pe ambele laturi ale partii carosabile si panta de 4 %, rigole triunghiulare din pamant, existente. Acest tip de profil transversal se aplica pe str. Pompelor.

- profil transversal tip VII, avand partea carosabila cu o banda de circulatie de 3.50 m latime, profil cu panta unica de 2.5% spre dreapta, acostament de 0.25 m pe una din laturile partii carosabile si panta de 4 %, sant din beton armat cu capace carosabile pe cealalta latura inclus in latimea partii carosabile. Acest tip de profil transversal se aplica pe str. Scolii Tronson 1.

- profil transversal tip IX, avand partea carosabila cu o banda de circulatie de 2.00 m latime, profil cu panta unica de 2.5% spre dreapta, acostamente de 0.25 m pe ambele laturi ale partii carosabile si panta de 4 %, profil transversal in rambleu. Acest tip de profil transversal se aplica pe str. Scolii Tronson 3.

**Structura rutiera proiectata, consta in:**

- saparea si indepartarea pe 45 cm a sistemului rutier existent, asternerea unui strat anticontaminant si antigeliv de nisip de 5 cm, asternerea unui strat de fundatie din balast amestec optimal in grosime de 25 cm, asternerea unui strat de baza din piatra sparta cu impanare si innoroire in grosime de 15 cm, asternerea unei imbracaminti intr-un strat din BAPC16 in grosime de 7 cm. Acest tip de sistem se aplica pe: str. Garlei si str. Agricultori (profil transversal tip I); str. Fermei (profil transversal tip II); str. Ograzilor (profil transversal tip III); str. Drumul Rosu (profil transversal tip VI); str. Scolii Tronson 1 (profil transversal tip VII); str. Scolii Tronson 2 (profil transversal tip VIII); str. Scolii Tronson 3 (profil transversal tip IX).

Acostamentele se vor executa din piatra sparta cu impanare si innoroire, cu latimea de 25 cm si o grosime de 7 cm (grosimea imbracamintii).

- saparea si indepartarea pe 45 cm a sistemului rutier existent, asternerea unui strat anticontaminant si antigeliv de nisip de 5 cm, asternerea unui strat de fundatie din balast amestec optimal in grosime de 25 cm, asternerea unui strat de baza din piatra sparta cu impanare si innoroire in grosime de 15 cm, asternerea unui starat de legatura din mixtura asfaltica BADPC22.4 in grosime de 6 cm si a unui strat de uzura din mixtura asfaltica BAPC16 in grosime de 4 cm. Acest tip de sistem se aplica pe: str. Pompelor (profil transversal tip IV) si str. Mozoc (profil transversal tip V).

**Drumuri laterale,**

In vederea protejarii sistemului rutier de pe strazile modernizate s-au amenajat drumurile laterale, astfel:

- pe str. Pompelor s-a amenajat: un drum lateral la Km 0+247 stg., L=38.00 m, latimea partii carosabile de 4.50 m, o suprafata a partii carosabile de 195 mp (inclusiv racordarile orizontale) si acostamente de 0.25 m pe fiecare latura a drumului lateral;

- pe str. Ograzilor s-a amenajat un drum lateral la Km 0+073 stg., L=15.00 m, o latime a partii carosabile de 2.50 m, o suprafata a partii carosabile de 44 mp (inclusiv racordarile orizontale) si acostamente de 0.25 m pe fiecare latura a drumului lateral;

- pe str. Scolii Tronson 2, s-a amenajat: un drum lateral la Km 0+028 dr., L=28.00 m, o latime a partii carosabile de 3.00 m, o suprafata a partii carosabile de 124 mp (inclusiv racordarile orizontale) si acostamente de 0.25 m pe fiecare latura a drumului lateral;

***In total se vor amenaja 3 drumuri laterale cu lungimea totala de 81 m, o suprafata totala carosabila de 363 mp.***

**Scurgerea apelor,**

***- Podete din sant de beton armat cu capace carosabile***

Pe strazile pe care sunt necesare lucrari de asigurare a scurgerii apelor in lungul acestora s-au executat podete din santuri de beton armat cu capace carosabile de dupa cum urmeaza:

- pe str. Fermei, la Km 0+000 s-a prevazut un podet din sant de beton armat cu capace carosabile cu lungimea de 8.00 m;

- pe str. Mozoc, la Km 0+000 s-a prevazut un podet din sant de beton armat cu capace carosabile cu lungimea de 8.00 m;

- pe str. Ograzilor, la Km 0+000 s-a prevazut un podet din sant de beton armat cu capace carosabile cu lungimea de 6.00 m;

- pe str. Scolii Tronson 1, la Km 0+000 s-a prevazut un podet din sant de beton armat cu capace carosabile cu lungimea de 4.66 m;

***In total, pe strazile ce fac obiectul prezentei documentatii necesara memoriului de prezentare se vor executa 4 podete din sant din beton armat cu capace carosabile in lungime totala de 26.66 ml .***

***- Santuri din beton armat cu capace carosabile***

Pe strazile pe care sunt necesare lucrari de asigurare a scurgerii apelor in lungul acestora se vor executa santuri de beton armat cu capace carosabile, dupa cum urmeaza:

- pe str. Scolii Tronson 1 s-a prevazut un sant de beton armat cu capace carosabile, cu lungimea de 70 m intre Km 0+000-0+070 dr. ampasat in interiorul partii carosabile;

***In total, s-a prevazut executarea a 70 ml de santuri din beton armat cu capace carosabile.***

***- Podete tubulare Dn500***

Pe str. Garlei, in vederea asigurarii descarcarii apelor pluviale, se va executa un podet tubular Dn500, cu lungimea de 5.00 m la Km 0+145, transversal.

***In total se vor executa 5 ml, podet tubular Dn500.***

**Platforma de incrucisare**

Pentru asigurarea reglementarilor in circulatia rutiera, avand in vedere spatiul disponibil necesar, pe str. Scolii Trosnon 3, la Km 0+067 stg. se va executa o platforma de incrucisare cu suprafata de 10 mp.

**Semnalizare rutiera verticala**

Pentru a asigura semnalizarea rutiera verticala se vor monta urmatoarele table indicatore:

- fig. B1 - Cedeaza trecerea (pe str. Agricultori la intersectie cu DJ721);

- fig. B1 - Cedeaza trecerea (pe str. Garlei la intersectie cu DJ721);

***In total se vor monta 2 buc. table indicatoare triunghiulare.***

**Acostamente**

Pe toate strazile, inclusiv pe drumurile laterale ce fac obiectul prezentei documentatii necesara memoriului de prezentare, acostamentele se vor amenaja din piatra sparta, pe latimea de 0.25m, pe o grosime de 7-10 cm, grosimea imbracamintii;

Nu se vor executa acostamente din piatra sparta pe str. Scolii Tronson 1 dr., acesta fiind inlocuit cu santuri din beton armat cu capace carosabile.

b) ***cumularea cu alte proiecte***: nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: riscul de accident, pe perioada execuţiei lucrărilor este redus, deoarece nu se utilizează substanţe periculoase.

***2. Localizarea proiectelor***

2.1. utilizarea existentă a terenului: terenul se afla situat in intravilanul comunei Perșinari și aparține domeniului public al comunei;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede: nu este cazul;
2. zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în interiorul sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul - lucrările propuse se află într-o zonă cu locuinţe individuale;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului****:*

* ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor ;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice.

**Protecţia apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

**Protecţia aerului**

* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;
* vehiculele şi utilajele utilizate vor fi verificate periodic în vederea remedierii eventualelor disfuncţii identificate;

**Protecția împotriva zgomotului**

* în timpul execuţiei proiectului şi funcţionării *Nivelul de zgomot* continuu echivalent ponderat A (AeqT)se va încadra în limitele SR 10009/1988 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/ 2014 pentru aprobarea Normelor de igienă şi sănătate publică privind mediul de viaţă al populaţiei, respectiv:
* 65 dB - la limita zonei funcţionale a amplasamentului
* 55 dB în timpul zilei/45 dB noaptea (intre orele 23:00 – 7:00) – la faţada clădirilor învecinate, considerate zone protejate.
* 35 dB în timpul zilei/30 dB noaptea (intre orele 23:00 – 7:00) în interiorul zonelor funcţionale ale clădirilor de locuit considerate teritorii protejate, aflate în zona de impact a activităţii desfăşurate pe amplasamentul autorizat.

**Protecţia solului**

- se vor amenaja spaţii corespunzătoare pentru depozitarea materialelor de construcţie şi pentru depozitarea temporară a deşeurilor generate;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea 265/2006, cu modificările şi completările ulterioare precum şi ale O.U.G. nr. 68/2016 pentru modificarea si completarea Legii nr. 211/2011, privind regimul deşeurilor.***

**Lucrări de refacere a amplasamentului**

**-** la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizării proiectului;

**-** se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;

**-**  modul de depozitare al deşeurilor/valorificare şi monitorizarea cantităţilor de deşeuri generate conform Ordinului nr. 856/2002; predarea deşeurilor către operatori autorizaţi în valorificarea/ eliminarea deşeurilor;

**-** respectarea normelor de securitate, respectiv a normelor de securitate a muncii;

**-** nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;

**-** se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**p. DIRECTOR EXECUTIV**,

**Mircea NISTOR**

|  |  |
| --- | --- |
|  | **Întocmit,** |
| **Șef Serviciu A.A.A.,**  Maria **MORCOAȘE** | consilier A.A.A.,  Grațiela **CIOCOIU - BUNILĂ** |